# Juniorgolf Kongsvingers golfklubb

## Utvikling i turneringsaktivitet 2020-2023

Kongsvingers golfklubb har i perioden 2020-2023 hatt en stor økning i turneringsaktivitet i juniorgolfen.

Sesongen 2019 var det ingen juniorer som deltok på regionale (Narvesen Tour) eller regionale turneringer (Srixon Tour). Kongsvingers golfklubb stilte heller ikke i lag-NM for juniorer. I 2023 ble det spilt 164 turneringsrunder på Narvesen Tour fordelt på 16 spillere. I tillegg var Kongsvingers golfklubb representert med spillere på Narvesen Vinter Open i Spania og i Ryder Cup for 3X-klubbene. Det ble også spilt 18 turneringsrunder på Srixon Tour fordelt på fire spillere. Kongsvingers golfklubb stilte i 2022 og 2023 lag i både jente- og gutteklassen i lag-NM for juniorer.

Samtidig som det har vært en sterk økning i antallet aktive juniorspillere og spilte turneringsrunder, har det også vært stor fremgang i de sportslige resultatene.

## Sportslige resultater

I 2020 ble det spilt 8 turneringsrunder på Narvesen Tour fordelt på 4 spillere.

|  |  |  |  |  |
| --- | --- | --- | --- | --- |
| 2020 | G15 | G19 | J15 | J19 |
| Topp 10 netto | 0 | 0 | 0 | 0 |
| 1.plass netto | 0 | 0 | 0 | 0 |
| 2.plass netto | 0 | 0 | 0 | 0 |
| 3.plass netto | 0 | 0 | 0 | 0 |
| Topp 10 brutto | 0 | 0 | 0 | 0 |
| 1.plass brutto | 0 | 0 | 0 | 0 |
| 2.plass brutto | 0 | 0 | 0 | 0 |
| 3.plass brutto | 0 | 0 | 0 | 0 |

Kommentar til tallene: I 2020 var det kun fire juniorer som deltok i turneringer, disse deltok i klassen Mix-12 hvor det ikke er plasseringer

I 2021 ble det spilt 33 turneringsrunder på Narvesen Tour fordelt på 6 spillere.

|  |  |  |  |  |
| --- | --- | --- | --- | --- |
| 2021 | G15 | G19 | J15 | J19 |
| Topp 10 netto | 0 | 0 | 0 | 3 |
| 1.plass netto | 0 | 0 | 0 | 1 |
| 2.plass netto | 0 | 0 | 0 | 0 |
| 3.plass netto | 0 | 0 | 0 | 0 |
| Topp 10 brutto | 0 | 0 | 0 | 3 |
| 1.plass brutto | 0 | 0 | 0 | 1 |
| 2.plass brutto | 0 | 0 | 0 | 0 |
| 3.plass brutto | 0 | 0 | 0 | 0 |
|  |  |  |  |  |

Kommentar til tallene: 4 av spillerne deltok ikke i klasser med plassering.

I 2022 ble det spilt 107 turneringsrunder på Narvesen Tour fordelt på 14 spillere.

|  |  |  |  |  |
| --- | --- | --- | --- | --- |
| 2022 | G15 | G19 | J15 | J19 |
| Topp 10 netto | 8 | 11 | 0 |   11 |
| 1.plass netto | 0 | 3 | 0 |  1 |
| 2.plass netto | 2 | 1 | 0 |  5 |
| 3.plass netto | 1 | 1 | 0 |  3 |
| Topp 10 brutto | 1 | 5 | 0 |  10 |
| 1.plass brutto | 0 | 1 | 0 |  1 |
| 2.plass brutto | 0 | 0 | 0 |  2 |
| 3.plass brutto | 0 | 0 | 0 |  3 |

Kommentar til tallene: Den sterke økningen i antallet plasseringer skyldes flere aktive spillere i klassen G19 og at 4 spillere i klassen G15 begynte å spille opp en aldersklasse litt ut i sesongen (fra Mix-12 til G15).

I sesongen 2022 deltok Kongsvingers golfklubb med lag i både jente- og gutte-klassen (1.divisjon). Her fikk jentelaget 8. plass og guttelaget 12.plass.

I 2023 ble det spilt 164 turneringsrunder på Narvesen Tour fordelt på 16 spillere.

|  |  |  |  |  |
| --- | --- | --- | --- | --- |
| 2023 | G15 | G19 | J15 | J19 |
| Topp 10 netto | 16 | 36 | 2 | 3 |
| 1.plass netto | 2 | 2 | 1 | 1 |
| 2.plass netto | 1 | 7 | 0 | 1 |
| 3.plass netto | 3 | 7 | 0 | 0 |
| Topp 10 brutto | 12 | 30 | 2 | 3 |
| 1.plass brutto | 1 | 3 | 0 | 0 |
| 2.plass brutto | 0 | 3 | 1 | 0 |
| 3.plass brutto | 0 | 1 | 1 | 0 |

Kommentar til tallene: Aktiviteten har økt betraktelig. Det har også de sportslige resultatene. I klassen G19 har det vært stor sportslig fremgang som har resultert i 7 pallplasseringer i netto-klassen, hvorav tre førsteplasser. I klassen G15 har det også vært sterk fremgang i de sportslige resultatene, med en seier i brutto-klassen på hjemmebane som avslutning på sesongen.

I sesongen 2023 ble det også spilt 18 turneringsrunder på Srixon Tour fordelt på to spillere i G15 og to spillere i G19.

I lag-NM for juniorer (1.divisjon) fikk Kongsvingers golfklubb denne sesongen 5.plass i jenteklassen og 3.plass i gutteklassen. Også her har det vært stor sportslig fremgang.

## Mål for kommende sesonger

Mix-klassene: Mix-klassene, spesielt de yngre, er nøkkelen til å rekruttere flere lokale juniorer til å spille regionale og nasjonale golfturneringer. Dette er nødvendig for videre rekruttering til klassene J15, J19, G15 og G19. Det bør derfor være et uttalt mål å få langt flere av våre yngre juniorer til å forsøke seg i Mix-klassene.

G15: Spillerne vi har hatt i denne klassen har gjennomført første av tre sesonger hvor de aldersmessig hører hjemme i denne klassen. Det var stor sportslig fremgang fra 2022, hvor de «hospiterte» opp, til denne sesongen. Målet for 2024 og fremover er å øke antallet plasseringer blant topp 10, og flere plasseringer fra 1-3 i brutto-klassen. Det er også et mål å få høyere plasseringer på Srixon Tour nå som de ikke lengre er yngst i klassen.

G19: I G19 var det stor sportslig fremgang i 2023-sesongen. Flere av spillerne som presterte godt i denne klassen er med også i 2024-sesongen. Målet er ytterlige økning i plasseringer 1-3 i brutto-klassen. Også her er det et mål om bedre sportslige resultater på Srixon Tour.

J15: I denne klassen har vi dessverre hatt få deltakere. Målet må derfor være å få flere jenter til å delta i Mix-klasser, slik at de senere kan ta steget opp i J15-klassen. Få juniorer i jenteklassene er en utfordring for alle klubber. Det er derfor også fult mulig for relativt ferske golfere til å komme høyt opp på resultatlistene i denne klassen.

J19: I denne klassen var det dessverre en nedgang i antallet spillere og gjennomførte turneringsrunder. Som tidligere nevnt er rekruttering til jenteklassene noe alle klubber sliter med, og Kongsvingers golfklubb bør være med å snu denne trenden.

## Treningshverdagen og veien videre

Juniorgolfen har vært organisert i tre ulike treningsgrupper etter alder og nivå. De yngste i knøttegolf, deretter juniorgolf bredde, og til slutt turneringsgruppa.

Turneringsgruppa har de siste sesongene trent felles med klubbens pro to til tre ganger i uka i sommersesongen. I noen kortere perioder har det blitt gjennomført tre felles treninger, men på grunn av tett turneringsprogram har det i hovedsak vært to fellestreninger i uka. Denne gruppa har også de siste vintrene trent inne med pro. Vinteren 2023/2024 trener de innendørs to ganger i uka med klubbens pro, hvor den ene økta i hovedsak brukes til fysisk trening.

Treningene med pro, både mengde og innhold, har vært en forutsetning for den gode sportslige fremgangen til spillerne i turneringsgruppa. I turneringer møter disse spillerne juniorer fra andre klubber hvor det legges ned store ressurser i treningshverdagen. Våre juniorer gir selv uttrykk for at de setter stor pris på det treningstilbudet de får i klubben. De er veldig fornøyde med treningene som Jan Strømsrud leder, og dette viser seg i en enorm glede med golfen. Det er et sterkt ønske fra både spillerne og foresatte at dette tilbudet opprettholdes, og kanskje til og med økes når nivået i turneringene blir stadig høyere. Et nytt tiltak kan være mer «en til en oppfølging» med klubbens pro. Protimer med fokus på den enkelte spillers teknikk er nødvendig for å ta de neste stegene. Det er også et ønske om at det påbegynte arbeidet med fysisk trening videreføres. Et annet ønske er at det settes av ressurser slik at klubbens pro i større grad kan involveres i spillernes turneringer. Det kan være gjennom statistikk-apper som benyttes under turnering, at pro er til stede ved enkelte turneringer for å gi råd før runden starter, og at pro observerer spillet mens runden pågår. Dette gir et bedre grunnlag for proen til å evaluere turneringsrundene sammen med spilleren.

Samtidig er det viktig å ha med seg det tidligere nevnte behovet for å rekruttere de yngre inn i mix-klassene. De eldste og beste av disse må deretter få muligheten til å ta steget opp i turneringsgruppa når de er klare for dette. Det må være et mål for Kongsvingers golfklubb å bygge et varig juniormiljø med stor aktivitet i regionale og nasjonale turneringer.